Γεγονότα Απριλίου 2011

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Απρίλιο του 2011, συνοδευόμενα από τις πηγές μέσω των οποίων μεταδόθηκαν. 

## 1 Απριλίου
;Ένοπλες συγκρούσεις και επιθέσεις
*Χιλιάδες άνθρωποι διαδηλώνουν στο Αφγανιστάν και επιτίθενται στο κτίριο του ΟΗΕ στη Μαζάρ-ε Σαρίφ. Αιτία για αυτή την επίθεση, κατά την οποία σκοτώθηκαν 14 υπάλληλοι του ΟΗΕ, αποτέλεσε η πυρπόληση του Κορανίου στις ΗΠΑ (στη Φλόριντα), στις 20 Μαρτίου, από τον πάστορα Τέρι Τζόουνς. (Τα Νέα), (Ναυτεμπορική) .
* Στο Ομάν σκοτώνεται από τα πυρά της αστυνομίας ένας διαδηλωτής στην πόλη Σοχάρ κατά τη διάρκεια μεγάλης διαδήλωσης. (Reuters) 

;Τέχνες και πολιτισμός
*Η Πενέλοπε Κρουζ γίνεται η πρώτη Ισπανίδα ηθοποιός που αποκτά αστέρι στη Λεωφόρο της Δόξας στο Χόλιγουντ. (Telegraph)

;Πολιτική και εκλογές
*Ανατρέπεται έπειτα από πρόταση δυσπιστίας, ο πρόεδρος της Γαλλικής Πολυνησίας, Γκαστόν Τονγκ Σανγκ. Ο αρχηγός της αντιπολίτευσης, Όσκαρ Τεμαρού γίνεται πρόεδρος για 5η φορά. (RNZI)
*Η κυβέρνηση του Νασέρ Μοχάμετ Αλ-Αχμέτ Αλ-Σαμπάχ παραιτείται, έπειτα από διαφωνία με το Κοινοβούλιο. Πιθανότατα θα διεξαχθούν πρόωρες εκλογές. (Israel News)

;Επιστήμη
*Σεισμός μεγέθους 6,2 βαθμών της κλίμακας Ρίχτερ σημειώνεται μεταξύ Κρήτης και Καρπάθου. Αναφέρονται υλικές ζημίες στην περιοχή της Σητείας. Το Γεωδυναμικό Ινστιτούτο αφήνει ανοικτό το ενδεχόμενο ο σεισμός να συνδέεται με εκείνον της Ιαπωνίας. (Τα Νέα)

;Αθλητισμός
*Η Βοσνία-Ερζεγοβίνη αποβάλλεται από όλες τις διεθνείς διοργανώσεις με απόφαση της FIFA επειδή δεν κατάφερε να αλλάξει το εναλλασσόμενο σύστημα των 3 προέδρων της ποδοσφαιρικής ομοσπονδίας της. (BBC Sport)

## 2 Απριλίου
;Πολιτική
*Αναβάλλονται για τις 4 Απριλίου οι προγραμματισμένες για σήμερα βουλευτικές εκλογές στη Νιγηρία, καθώς ψηφοδέλτια και κάλπες δεν έφτασαν στην ώρα τους. (Pana Press) (CNN) 
*Δικαστήριο στη Γουατεμάλα διατάσσει την παύση της διαδικασίας για έκδοση διαζυγίου του προέδρου Άλβαρο Κολόμ από τη σύζυγό του, Σάντρα Τόρες. (ΒΒC)

;Ένοπλες συγκρούσεις και επιθέσεις
*Δυνάμεις των ανταρτών στη Μισράτα υπολογίζουν ότι 28 άνθρωποι έχουν σκοτωθεί σε συγκρούσεις κατά το τελευταίο τριήμερο. (Al Jazeera)
*Τουλάχιστον 800 άνθρωποι σκοτώνονται στη διάρκεια σφαγής στο Ντουεκουέ της Ακτής του Ελεφαντοστού, καθώς συνεχίζεται ο εμφύλιος πόλεμος. (CBC News)

;Αθλητισμός
*Η Ινδία κατακτά για δεύτερη φορά στην ιστορία της διοργάνωσης το Παγκόσμιο κύπελλο κρίκετ ανδρών, νικώντας τη Σρι Λάνκα στην έδρα της με διαφορά 6 wickets. (The Sun)

## 3 Απριλίου

;Ένοπλες συγκρούσεις και επιθέσεις
*Μεσανατολικές και βορειοαφρικανικές ταραχές το 2010-11
*Μπαχρέιν:
**Οι αρχές απαγορεύουν την έκδοση της κυριότερης εφημερίδας της αντιπολίτευσης, της *Al Wasat*. (''Times Live South Africa'')
*Ταραχές στη Λιβύη το 2011:
**Συνεχίζεται ο βομβαρδισμός της δυτικής πόλης Μισράτα από δυνάμεις που πρόσκεινται στον Μοαμάρ Καντάφι.(Al Jazeera)
*Συρία:
**Ο πρόεδρος Μπασάρ αλ-Άσαντ διορίζει τον Αντέλ Σαφάρ στην πρωθυπουργία, δίνοντάς του εντολή για σχηματισμό νέας κυβέρνησης. (newser)
*Στην Ακτή Ελεφαντοστού Γάλλοι στρατιώτες θέτουν υπό τον έλεγχό τους το αεροδρόμιο στη μεγαλύτερη πόλη Αμπιζάν. (euronews) 

;Τραγωδίες
*Ανευρίσκονται τα πτώματα 2 εργαζομένων στον πυρηνικό σταθμό Φουκουσίμα Ι στην Ιαπωνία. (''New York Times'')
*Ο επίσημος αριθμός των νεκρών από τον σεισμό και το τσουνάμι του περασμένου μήνα στην Ιαπωνία έφτασε τους 11.938 με τους αγνοούμενους να είναι 15.748. (''Los Angeles Times'')

;Πολιτική
*Διεξάγονται στο Καζακστάν πρόωρες προεδρικές εκλογές. Πρόεδρος επανεκλέγεται με ποσοστό 95% των ψήφων ο Νουρσουλτάν Ναζαρμπάγεφ. (RIA Novosti)
*Στις κάλπες για τις βουλευτικές εκλογές προσέρχονται οι ψηφοφόροι στην Ανδόρα. (Le Vif)
**Το κόμμα Δημοκράτες της Ανδόρας κερδίζει τη μεγαλύτερη νίκη στην ιστορία του, με 20 έδρες επί συνόλου 28 στο Κοινοβούλιο, (The Australian)

## 4 Απριλίου
;Ένοπλες συγκρούσεις και επιθέσεις
*Μεσανατολικές και βορειοαφρικανικές ταραχές το 2010-2011:
**Υεμένη: Κατά τις διαδηλώσεις στην πόλη Ταΐζ σκοτώνεται 1 άνθρωπος και τραυματίζονται πάνω από 400 σε συμπλοκές με την αστυνομία, η οποία κάνει χρήση δακρυγόνων. (Reuters) 
*Συρία:
**Καθώς συνεχίζονται οι χωρίς προηγούμενο αντικαθεστωτικές διαδηλώσεις, ο πρόεδρος Μπασάρ αλ-Άσαντ διορίζει νέο κυβερνήτη στην Νταράα.(Al Jazeera)
*Λιβύη:
**Αποστέλλεται στην Αθήνα ο υπηρεσιακός υπουργός εξωτερικών της Λιβύης, από τον Μοαμάρ Καντάφι. Στο μεταξύ, αξιωματούχοι από τη Σκωτία μεταβαίνουν στο Λονδίνο για να ανακρίνουν τον Μούσα Κούσα, ο οποίος αυτομόλησε πρόσφατα, αναφορικά με τη βομβιστική επίθεση πάνω από το Λόκερμπι το 1988. (''The Independent'')

;Επιστήμη
*Μεταδίδεται ότι η Κίνα πέτυχε να δημιουργήσει γενετικά μεταλλαγμένες αγελάδες, οι οποίες παράγουν "μητρικό ανθρώπινο γάλα". (ΙΒΝ Live)

;Τραγωδίες
*Σεισμός 6,7 βαθμών της κλίμακας Ρίχτερ πλήττει τις ακτές της Ιάβας στην Ινδονησία. Εκδίδεται συναγερμός για τσουνάμι. (AFP μέσω ''Sydney Morning Herald'')
*Αεροσκάφος κόβεται στα δύο και παίρνει φωτιά στο Αεροδρόμιο της Κινσάσα στη Λαϊκή Δημοκρατία του Κονγκό, με αποτέλεσμα να σκοτωθούν 32 από τους 33 συνολικά επιβαίνοντες. (BBC)

;Πολιτική και εκλογές
*Ο πρώην αρχηγός του κυβερνώντος στρατιωτικού συμβουλίου στη Μιανμάρ, Ταν Σουέ, αποχωρεί από το αξίωμα του αρχηγού του στρατού. (AFP via Channel News Asia) 
*Γίνεται γνωστό ότι ο Μπαράκ Ομπάμα θα διεκδικήσει και δεύτερη θητεία τον επόμενο χρόνο στο αξίωμα του προέδρου των ΗΠΑ.
(Xinhua)
*Στην Αϊτή ανακοινώνονται τα αρχικά αποτελέσματα από τις προεδρικές εκλογές της 20ης Μαρτίου 2011. Ο πρώην τραγουδιστής Μισέλ Μαρτελί, γνωστός ως "Σουίτ Μίκι", αναδεικνύεται νικητής με ποσοστό 67,5% των ψήφων έναντι της αντιπάλου του πρώην πρώτης κυρίας και γερουσιαστή Μιρλάντ Μανιγκά. (Εξπρές)

;Αθλητισμός

*Ανακοινώνεται η εισαγωγή στην Αίθουσα της Δόξας Καλαθοσφαίρισης (Naismith Memorial Basketball Hall of Fame) της τάξης του 2011, με ονόματα ανάμεσα στα οποία οι Ντένις Ρόντμαν, Κρις Μούλιν, Τεξ Γουίντερ, Χερμπ Μάτζι, Τάρα Βαντερβέερ, Άρτις Γκίλμοουρ, Αρβίντας Σαμπόνις, Τερέζα Έντουαρντς, Ρις Γκουζ Τάτουμ και Σατς Σόντερς. (ESPN)
*Οι Κονέκτικατ Χάσκις κατακτούν το κολεγιακό πρωτάθλημα καλαθοσφαίρισης των ΗΠΑ της πρώτης κατηγορίας (NCAA) επικρατώντας των Μπάτλερ Μπουλντόγκς με 53-41. (WRAL)

## 5 Απριλίου
*Στην Ακτή Ελεφαντοστού ο υπουργός εξωτερικών Αλσίντ Τζετζέ ισχυρίζεται ότι οι δυνάμεις του Λοράν Γκμπαγκμπό έχουν παραδώσει τα όπλα τους και διαπραγματεύονται την παράδοση του ίδιου του Γκμπαγκμπό. (CNN)

;Τέχνες και πολιτισμός
*Παραμένει άγνωστη η τύχη του Κινέζου καλλιτέχνη Άι Γουεϊγουέι, 48 ώρες μετά την εξαφάνισή του. Οι ΗΠΑ, η Γερμανία, η Βρετανία και η Διεθνής Αμνηστία ζητούν την άμεση απελευθέρωσή του. (Al Jazeera)
*Πραγματοποιείται για πρώτη φορά στην Ιρλανδία μια δημόσια πολιτική ένωση ενός ζευγαριού ιδίου φύλου στο Δουβλίνο. (''The Irish Times'')

;Επιστήμη
*Ανακοινώνεται από τον Παγκόσμιο Οργανισμό Μετεωρολογίας ότι το στρώμα του όζοντος πάνω από την Αρκτική έχει υποστεί τη μεγαλύτερη καταστροφή στην ιστορία. (''The Independent'') 

## 6 Απριλίου
;Ένοπλες επιχειρήσεις και επιθέσεις
*Υεμένη: Σε νέα βίαια επεισόδια σκοτώνονται 6 άνθρωποι και δεκάδες άλλων τραυματίζονται. (CNN) 
* Οι δυνάμεις που πρόσκεινται στον Αλασάν Ουαταρά εξαπολύουν την τελική επίθεση εναντίον του προέδρου Λοράν Γκμπαγκμπό, ο οποίος βρίσκεται εγκλωβισμένος στο προεδρικό του μέγαρο στο Αμπιζάν. (France 24)

;Τέχνες και πολιτισμός
*Τίθενται σε ισχύ οι πολιτικές ενώσεις ζευγαριών ατόμου ιδίου φύλου στη Νήσο του Μαν.(BBC)

;Οικονομία
*Η Ένωση Τύπου της Νέας Ζηλανδίας αναστέλλει τη λειτουργία της έπειτα από 130 και πλέον χρόνια, με 42 θέσεις εργασίας να χάνονται. (3 News)

;Τραγωδίες
*Έπειτα από ανατροπή πλοίου στα ανοικτά των ακτών της Ιταλίας, αγνοούνται 150 Αφρικανοί μετανάστες. Ανευρίσκονται 20 πτώματα. (BBC)

;Διεθνείς σχέσεις
*Απελαύνεται από τον Ισημερινό η Αμερικανίδα πρεσβευτής Χέδερ Χότζες, έπειτα από αποκαλύψεις των Wikileaks για ισχυρισμούς περί διαφθοράς στους κόλπους της Αστυνομίας του Ισημερινού. (Telegraph)

;Νόμοι και εγκληματικότητα
*Αρχίζει η δίκη του Ιταλού πρωθυπουργού Σίλβιο Μπερλουσκόνι, ο οποίος κατηγορείται για σεξουαλική συνεύρεση με ανήλικη πόρνη. (Reuters) 

## 7 Απριλίου
;Ένοπλες συγκρούσεις και επιθέσεις
*Σε πανεθνικές διαδηλώσεις εναντίον της κυβέρνησης του Χουάν Μανουέλ Σάντος λαμβάνουν μέρος 1,5 εκατομμύριο άνθρωποι. Η αστυνομία κάνει χρήση δακρυγόνων με σκοπό να απωθήσει το πλήθος. (BBC)
*Λιβύη:
**Σκοτώνονται από το NATO τουλάχιστον 13 Λίβυοι αντάρτες και περισσότεροι τραυματίζονται σε αεροπορική επίθεση κοντά στην Αντζνταμπίγια, σε απάντηση πυρών από αντάρτες εναντίον αεροσκαφών της Βορειοατλαντικής Συμμαχίας. Υπάρχουν όμως υπόνοιες ότι τα πυρά προήλθαν από αεροσκάφη του Καντάφι. (Al Jazeera)
**Οι ΗΠΑ εξετάζουν την αποστολή χερσαίων στρατευμάτων. (CBS) 
*Ισραηλινο-Παλαιστινιακή σύρραξη:
**Παλαιστίνιοι μαχητές της Χαμάς βάλλουν με αντιαρματική ρουκέτα εναντίον ισραηλινού σχολικού λεωφορείου, με αποτέλεσμα τον σοβαρό τραυματισμό 1 εφήβου και του οδηγού. Εν συνεχεία, βάλλουν με 45 όλμους και 3 ρουκέτες εναντίον πόλεων στο νότιο Ισραήλ. Ο ισραηλινός στρατός εξαπολύει αντεπίθεση στη Γάζα, με απολογισμό 5 νεκρούς και αρκετούς τραυματίες. (Ynet) (''The Jerusalem Post'')
** Το σύστημα αεράμυνας *Iron Dome* του Ισραήλ αναχαιτίζει μια ρουκέτα Γκραντ που εκτοξεύτηκε από τη Λωρίδα της Γάζας στην ισραηλινή πόλη Ασκελόν. Είναι η πρώτη φορά στην ιστορία που αναχαιτίστηκε μια ρουκέτα μικρού βελληνεκούς.(Haaretz)
*Ένοπλος εισβάλλει σε σχολείο του Ρίο ντε Τζανέιρο και σκοτώνει 12 άτομα, πριν ο ίδιος αυτοκτονήσει. (''Folha de São Paulo'')

;Οικονομία
*Αυξάνονται κατά 1,25% τα επιτόκια στις χώρες της ζώνης του ευρώ με απόφαση της Ευρωπαϊκής Κεντρικής Τράπεζας. (Al Jazeera)

;Τραγωδίες
*Νέα σεισμική δόνηση μεγέθους 7,1 βαθμών της κλίμακας Ρίχτερ πλήττει την Ιαπωνία. Η δόνηση σημειώθηκε στα ανοικτά των ακτών της βόρειας Χόνσου και είχε ως αποτέλεσμα το θάνατο 3 ανθρώπων και τον τραυματισμό άλλων 140. (USGS), (''Sydney Morning Herald'') (CNN) 

## 8 Απριλίου
;Ένοπλες συγκρούσεις και επιθέσεις
*Σε αεροπορικές επιδρομές του Ισραήλ στη Γάζα, σκοτώνονται τουλάχιστον 12 Παλαιστίνιοι, σε αντίποινα για τις πρόσφατες παλαιστινιακές επιθέσεις με όλμους. (BBC)
*Βορειοαφρικανικές και μεσοανατολικές ταραχές το 2010-11:
**Συρία:
***Σε πορεία στην Νταράα εναντίον της κυβέρνησης σκοτώνονται τουλάχιστον 27 άτομα. (Monsters and Critics)
**Υεμένη:
***Οι δυνάμεις ασφαλείας ανοίγουν πυρ εναντίον ανθρώπων στο Ταΐζ, με απολογισμό τουλάχιστον 2 νεκρούς και εκατοντάδες τραυματίες, στη διάρκεια διαδηλώσεων εναντίον του καθεστώτος Σαλέχ. (Relief Web)
*Ένας άνδρας σκοτώνεται και ένας ακόμα νοσηλεύεται σε πολύ σοβαρή κατάσταση, ύστερα από πυροβολισμούς που έπεσαν στο πυρηνικό υποβρύχιο *HMS Astute*, ενόσω βρισκόταν αγκυροβολημένο στο λιμάνι του Σαουθάμπτον. Έχει αποκλειστεί από την αστυνομία η πιθανότητα τρομοκρατικής ενέργειας. (Πρώτο Θέμα)

;Τραγωδίες
*Το χειρότερο δυστύχημα (καραμπόλα) στο γερμανικό κρατίδιο Μεκλεμβούργο-Προπομερανία, με 8 νεκρούς και 130 τραυματίες γίνεται στη διάρκεια αμμοθύελλας σε αυτοκινητόδρομο του Ροστόκ. Στην καραμπόλα ενεπλάκησαν γύρω στα 80 οχήματα και τουλάχιστον 30 εξ αυτών πήραν φωτιά. (TheLocal)

;Πολιτική και εκλογές
*Στις προεδρικές εκλογές που διεξάγονται στο Τζιμπουτί, επανεκλέγεται για τρίτη θητεία ο Ισμαήλ Ομάρ Γκουέλεχ, με ποσοστό 76% των ψήφων. (MWC News)
*Ο Νουρσουλτάν Ναζαρμπάγιεφ ορκίζεται πρόεδρος του Καζακστάν για άλλη μία πενταετή θητεία, έπειτα από τη νίκη του σε αμφιλεγόμενες εκλογές.(Al Jazeera)
*Τουλάχιστον 10 άνθρωποι σκοτώνονται από βομβιστική επίθεση σε γραφείο της ανεξάρτητης εφορευτικής επιτροπής, κοντά στην Αμπούτζα, μία μόλις ημέρα πριν ανοίξουν οι κάλπες για τις βουλευτικές εκλογές στη Νιγηρία. (Sigma Live)

## 9 Απριλίου
;Ένοπλες συγκρούσεις και επιθέσεις
*Εμφύλιος πόλεμος στη Λιβύη το 2011:
**Συνεχίζονται οι συγκρούσεις ανάμεσα στις κυβερνητικές δυνάμεις και στους αντάρτες στην Μπρέγκα και στην Αντζνταμπίγια. (Al Jazeera)
*Στην Ακτή Ελεφαντοστού, δυνάμεις προσκείμενες στον απερχόμενο πρόεδρο Λοράν Γκμπαγκμπό κερδίζουν έδαφος στο Αμπιζάν. (Reuters) 

;Νόμοι και εγκληματικότητα
* Επτά άτομα σκοτώνονται και τουλάχιστον 11 τραυματίζονται όταν ένοπλος ανοίγει πυρ σε πολυσύχναστο εμπορικό κέντρο στην ολλανδική πόλη Άλπεν α ντε Ρίντζν νοτιοδυτικά του Άμστερνταμ. (Τα Νέα)

;Πολιτική και εκλογές
*Στην Ισλανδία οι ψηφοφόροι καταψηφίζουν για 2η φορά μέσα σε 1 χρόνο την πρόταση για αποζημίωση στη Βρετανία και στην Ολλανδία αναφορικά με την κατάρρευση της τράπεζας Icesave. (''The Sydney Morning Herald'')
**Στο σχετικό δημοψήφισμα, το 60% των ψηφοφόρων καταψήφισαν την πρόταση. (Deutsche Welle)
*Στις κάλπες για τις βουλευτικές εκλογές προσέρχονται οι πολίτες στη Νιγηρία. (BBC)

## 10 Απριλίου
;Ένοπλες συγκρούσεις και επιθέσεις
*Δυνάμεις των Ηνωμένων Εθνών και του γαλλικού στρατού ανοίγουν πυρ στην κατοικία του προέδρου της Ακτής Ελεφαντοστού, Λοράν Γκμπαγκμπό, απαντώντας σε πρόσφατες επιθέσεις.(AP μέσω ''Times Union'')
*Συρία:
**Σύμφωνα με αυτόπτες μάρτυρες, οι δυνάμεις ασφαλείας στη Συρία σκότωσαν 4 διαδηλωτές στην παράκτια πόλη Μπάνιας. (AP μέσω ''Forbes'')

;Τέχνες και πολιτισμός
*Η μουσική περιοδεία των U2 *360° Tour* γίνεται η μεγαλύτερη στο είδος της όλων των εποχών, έπειτα από μια συναυλία στο Ρίο ντε Τζανέιρο. (NME μέσω Bigpond Music)

;Οικονομία
*Για πρώτη φορά έπειτα από 6 χρόνια η Κίνα καταγράφει εμπορικό έλλειμμα. (AP μέσω CBS Moneywatch)

;Πολιτική και εκλογές
*Στον πρώτο γύρο των προεδρικών εκλογών στο Περού, ο υποψήφιος της Αριστεράς Ογιάντα Ουμάλα προηγείται έναντι των αντιπάλων του Πέδρο Πάμπλο Κουτσίνσκι και Κέικο Φουτζιμόρι. (AP μέσω Newsday)
*Το κυβερνών Δημοκρατικό Κόμμα της Ιαπωνίας χάνει 70 έδρες στις τοπικές εκλογές, εξαιτίας των χειρισμών της κυβέρνησης κατά τα πυρηνικά ατυχήματα στο σταθμό Φουκουσίμα Ι. (Reuters μέσω Yahoo! News)

;Αθλητισμός
*Ο Σεμπάστιαν Φέτελ αναδεικνύεται νικητής στο Γκραν Πρι Μαλαισίας της Φόρμουλα Ένα με τη Red Bull Racing. (News Limited)
*Ο Νοτιοαφρικανός γκόλφερ Τσαρλ Σβάρτσελ κερδίζει το Αμερικανικό τουρνουά Μάστερς για το 2011. (NineMSN), (CBS Sports) 

## 11 Απριλίου
;Ένοπλες συγκρούσεις και επιθέσεις
*Συρία:
**Τουλάχιστον 1 φοιτητής σκοτώνεται έπειτα από διαδήλωση στο πανεπιστήμιο της Δαμασκού. (''Haaretz'')
*Αίγυπτος:
**Συνεχίζονται οι διαδηλώσεις στην Πλατεία Ταχρίρ, με αίτημα την επιτάχυνση των μεταρρυθμίσεων. (Reuters) 
**Ο πρωθυπουργός Εσάμ Σαράφ ζητά συγνώμη για τη βία εναντίον των διαδηλωτών στην πλατεία Ταχρίρ (με 1 νεκρό) και ζητά τη διεξαγωγή δικαστικής έρευνας. (Al-Jazeera)
*Τουλάχιστον 12 άτομα σκοτώνονται από την ισχυρή έκρηξη που σημειώνεται στο μετρό του Μινσκ στη Λευκορωσία, ενώ τουλάχιστον 50 άτομα έχουν διακομισθεί στο νοσοκομείο. Τα αίτια της έκρηξης παραμένουν άγνωστα. (Το Βήμα) (RT)
*Ο απερχόμενος πρόεδρος της Ακτής του Ελεφαντοστού, Λοράν Γκμπαγκμπό, συλλαμβάνεται από άνδρες του Ουαταρά (σύμφωνα με κάποιες πηγές) ή από γαλλικές ειδικές δυνάμεις (σύμφωνα με άλλες πηγές) και οδηγείται στο αρχηγείο του Αλασάν Ουαταρά. (''Washington Post'') (France 24), (AFP μέσω''Sydney Morning Herald'')
*Λιβυκός εμφύλιος πόλεμος 2011: Οι Λίβυοι αντάρτες απορρίπτουν το ειρηνευτικό σχέδιο που πρότεινε η Αφρικανική Ένωση. (Reuters) 
*Κατά τη διάρκεια συγκρούσεων ανάμεσα σε αντάρτες και κυβερνητικές δυνάμεις στην Κεντροαφρικανική Δημοκρατία σκοτώνονται 27 άτομα. (AFP μέσω Google News)

;Τέχνες και κουλτούρα
*Τίθεται επίσημα σε ισχύ ο αυστηρότατος νόμος που απαγορεύει την μπούρκα και το νικάμπ στη Γαλλία. (AFP μέσω News Limited) 

;Οικονομία και επιχειρήσεις
*Ο Μεξικανός επιχειρηματίας Κάρλος Σλιμ είναι ξανά ο πλουσιότερος άνθρωπος στον κόσμο, καθώς φιγουράρει στον κατάλογο του περιοδικού Forbes. (BBC)

;Τραγωδίες
*Περισσότεροι από 14.000 άνθρωποι αγνοούνται ακόμα στην Ιαπωνία, έναν μήνα μετά τον σεισμό και το τσουνάμι στο Σεντάι. (Kyodo News)
*Η ιαπωνική κυβέρνηση γνωστοποιεί τα σχέδια για απομάκρυνση περισσότερων κατοίκων από περιοχές κοντά στον πυρηνικό σταθμό της Φουκουσίμα. (CNN)
*Μετασεισμός μεγέθους 6,6 Ρίχτερ πλήττει την Ιαπωνία, έναν μήνα μετά τον κύριο σεισμό, με αποτέλεσμα να διακοπεί η παροχή ρεύματος στον αντιδραστήρα Φουκουσίμα Ι, επί σχεδόν 1 ώρα. (''Washington Post'')

;Διεθνείς σχέσεις
*Η Ινδία επαναπατρίζει 39 Πακιστανούς κρατουμένους σε μία χειρονομία καλής θελήσεως. (''Times of India'')

;Νόμοι και εγκληματικότητα
*Σε φυλάκιση 23 ετών καταδικάζεται ο Φαρούκ Αχμέντ στις ΗΠΑ για τον σχεδιασμό επιθέσεων στο μετρό της Ουάσιγκτον. (''Washington post'')

;Πολιτική
*Συλλαμβάνεται ο ηγέτης της αντιπολίτευσης στην Ουγκάντα, Κίτσα Μπεσίγκγιε, για υποδαύλιση βίας. (New Vision)
*Στην Υεμένη ο πρόεδρος Αλί Αμπντουλάχ Σαλέχ καλωσορίζει την πρόταση του Συμβουλίου Συνεργασίας του Κόλπου με βάση την οποία ο ίδιος θα αποχωρήσει από την εξουσία υπέρ του αντιπροέδρου του. (Reuters μέσω Ynet)
*Πέθανε ο Υπουργός Παιδείας και Πολιτισμού της Κύπρου, Άκης Κλεάνθους. Πολίτης, Το Βήμα

## 12 Απριλίου
;Πολιτική
*Σε νοσοκομείο μεταφέρεται ο πρώην πρόεδρος Χόσνι Μουμπάρακ με καρδιακά προβλήματα, κατά τη διάρκεια της ανάκρισής του. (AP μέσω Fox News)
*Η Γερουσία της Βόρειας Καρολίνας δίνει χάρη στον πρώην Κυβερνήτη Γουίλιαμ Γουντς Χόλντεν, ο οποίος είχε καθαιρεθεί το 1871λόγω της αναστολής του νόμου habeas corpus κατά τον αγώνα εναντίον της τρομοκρατικής οργάνωσης Κου Κλουξ Κλαν. (Reuters μέσω Yahoo! News)

;Τραγωδίες
*Πυρηνικά ατυχήματα στον σταθμό Φουκουσίμα Ι:
**Η κυβέρνηση της Ιαπωνίας αυξάνει το επίπεδο συναγερμού για τα ατυχήματα στο 7, που είναι και το ανώτερο στη διεθνή κλίμακα και ισοδυναμεί με την Καταστροφή του Τσερνομπίλ.(NHK), (Reuters) 
**Έπειτα από έναν ακόμα μετασεισμό, οι εργαζόμενοι στον πυρηνικό σταθμό της Φουκουσίμα Ι αγωνίζονται να θέσουν υπό τον έλεγχο μια πυρκαγιά. (Reuters via Yahoo! News)
*Παρατείνεται για μία εβδομάδα η κατάσταση εκτάκτου ανάγκης στη Νέα Ζηλανδία έπειτα από τον σεισμό στο Καντέρμπερι. (TV New Zealand)

## 13 Απριλίου
;Ένοπλες συγκρούσεις και επιθέσεις
*Εξέγερση στη Λιβύη το 2011
**Συνεχίζονται οι επιθέσεις στην πόλη Μισράτα, από δυνάμεις φίλα προσκείμενες στον Μοαμάρ Καντάφι. (Al Arabiya)

;Τραγωδίες
*Επαναλειτουργεί μερικώς το Αεροδρόμιο του Σεντάι στην Ιαπωνία για πρώτη φορά μετά τον σεισμό και το τσουνάμι που πρόσφατα έπληξε την περιοχή. (Kyodo News)

;Διεθνείς σχέσεις
*Σε έκθεση που δίνεται στη δημοσιότητα από τα Ηνωμένα Έθνη αναφέρεται ότι η κυβέρνηση της Δυτικής Όχθης είναι κατά πολύ έτοιμη να διοικήσει ένα παλαιστινιακό κράτος. (''Washington Post'')

;Νόμοι και εγκληματικότητα
*Τίθεται υπό κράτηση από τις αρχές της Αιγύπτου ο πρώην πρόεδρος Χόσνι Μουμπάρακ μαζί με τους γιους του Αλάα και Γκαμάλ, για 15 ημέρες. (Al-Arabiya)

## 14 Απριλίου
;Ένοπλες συγκρούσεις και επιθέσεις
*Ανταλλαγή πυροβολισμών σημειώνεται στην κατοικία του προέδρου της Μπουρκίνα Φάσο, Μπλεζ Κομπαορέ. (AFP μεσω France24)

;Τραγωδίες
*Καταιγίδα ενσκήπτει στην Ατόκα Κάουντι της Οκλαχόμα, με απολογισμό 2 νεκρούς, 4 αγνοουμένους και 4 σοβαρά τραυματίες. (KTUL)

;Διεθνείς σχέσεις
*Η Βόρεια Κορέα επιβεβαιώνει ότι συνελήφθη ένας Αμερικανός πολίτης και πρόκειται να του απαγγελθούν κατηγορίες για "τη διάπραξη ενός εγκλήματος κατά της χώρας". (BBC)
*Διεξάγεται στη Σάνια της επαρχίας Χαϊνάν στην Κίνα σύνοδος κορυφής με συμμετοχή των χωρών της ομάδας BRICS: της Βραζιλίας, Ρωσίας, Ινδίας, Κίνας και της Νότιας Αφρικής. (Xinhua)

;Πολιτική
*Ο πρόεδρος της Συρίας Μπασάρ αλ-Άσαντ σχηματίζει νέα κυβέρνηση, με επιβεβαιωμένο πρωθυπουργό τον Άντελ Σάφαρ. Ταυτόχρονα διατάσσεται η απελευθέρωση όλων των συλληφθέντων στις πρόσφατες ταραχές των τελευταίων εβδομάδων.(Πρώτο Θέμα)

;Αθλητισμός
*Η Ινδία και το Πακιστάν αποκαθιστούν τις αθλητικές τους σχέσεις, οι οποίες είχαν "παγώσει" από το 2008, οπότε και έγιναν οι τρομοκρατικές επιθέσεις στο Μουμπάι. (Al Jazeera)

## 15 Απριλίου
;Ένοπλες συγκρούσεις και επιθέσεις
*Ανακαλύπτεται από τη Χαμάς το πτώμα του απαχθέντος Ιταλού ακτιβιστή Βιττόριο Αριγκόνι στην Πόλη της Γάζας. (AP μέσω Yahoo! News)
*Μεταδίδεται ότι ο πρόεδρος της Μπουρκίνα Φάσο Μπλεζ Κομπαορέ, ξέφυγε από απόπειρα πραξικοπήματος, του οποίου ηγήθηκαν σωματοφύλακές του. (''AJE'')
*Επειτα από επίθεση των δυνάμεων του Μουαμάρ αλ Καντάφι σκοτώνονται 7 άτομα και άλλα 8 τραυματίζονται. (Ναυτεμπορική) , (Al Jazeera English)

;Τέχνες και πολιτισμός
*Ο Αυστραλός καλλιτέχνης Μπεν Κουίλτι κερδίζει το Βραβείο Άρτσιμπαλντ για το πορτρέτο της καλλιτέχνιδας Μάργκαρετ Ολέι. (''The Canberra Times''), (AAP μέσω ABC News)

## 16 Απριλίου

;Ένοπλες συγκρούσεις και επιθέσεις
*Ο Μουαμάρ αλ Καντάφι κατηγορείται για χρήση βομβών διασποράς, οι οποίες απαγορεύονται σε 100 χώρες. Σκαϊ , Ελευθεροτυπία
*Συνεχίζονται οι ταραχές στην Μπουρκίνα Φάσο, έπειτα από την ανταρσία του στρατού. Επιβάλλεται απαγόρευση κυκλοφορίας στην πρωτεύουσα Ουαγκαντουγκού. (BBC)
*Τη δεύτερη ημέρα των συγκρούσεων ανάμεσα σε διαδηλωτές και στις δυνάμεις ασφαλείας, σκοτώνεται 1 άτομο στην πόλη Αχβάζ στο δυτικό Ιράν. (Al Arabiya)

;Καταστροφές και ατυχήματα
*Νέος σεισμός μεγέθους 5,8 βαθμών της κλίμακας Ρίχτερ σημειώνεται στην Ιαπωνία (στην επαρχία Τοσίτζι, βορείως του Τόκιο). Ναυτεμπορική, (Ελευθεροτυπία)
*Σε τουλάχιστον 20 ανέρχεται ο αριθμός των θυμάτων από τις καταιγίδες που έπληξαν τη Βόρεια Καρολίνα και τη Νότια Καρολίνα τις τελευταίες ημέρες. (CBS News) , (Reuters) 

;Πολιτική και εκλογές
*Ο Πρόεδρος της Συρίας, Μπασάρ αλ Άσαντ, ανακοινώνει την άρση της κατάστασης εκτάκτου ανάγκης στη χώρα, η οποία θα τεθεί σε ισχύ την επόμενη εβδομάδα. (Ναυτεμπορική) , (Ελευθεροτυπία)
*Αιγυπτιακό δικαστήριο αποφασίζει τη διάλυση του κόμματος του πρώην Προέδρου της Αιγύπτου, Χόσνι Μουμπάρακ. (in.gr), (Ναυτεμπορική)
*Μεγάλη αντικυβερνητική διαδήλωση με τη συμμετοχή 50.000 ατόμων γίνεται στο Βελιγράδι, όπου η αντιπολίτευση ζητά τη διεξαγωγή πρόωρων εκλογών και ο επικεφαλής της, Τόμισλαβ Νίκολιτς αρχίζει απεργία πείνας έως ότου διεξαχθούν πρόωρες εκλογές. (Deutsche Welle)
*Διεξάγονται προεδρικές εκλογές στη Νιγηρία. (iAfrica)
**Σύμφωνα με ανεπίσημα αποτελέσματα, πρόεδρος της χώρας επανεκλέγεται ο Γκούντλακ Τζόναθαν. (''The Guardian'')

## 17 Απριλίου
;Πολιτική και εκλογές
*Στις βουλευτικές εκλογές στη Φινλανδία η Εθνική Συμμαχία κερδίζει νίκη με 20,4% των ψήφων και με 43 έδρες στην Εθνοσυνέλευση. Το κόμμα της πρωθυπουργού Μάρι Κιβίνιεμι κατρακυλά στην 4η θέση, με 16%. (Τα Νέα), (Ελευθεροτυπία) (YLE)

;Ένοπλες συγκρούσεις και επιθέσεις
*Συνεχίζονται οι συγκρούσεις στην Υεμένη, με τελευταίο απολογισμό 22 νεκρούς στη Σαναά. (Ελευθεροτυπία), (Έθνος)
*Στη Συρία σκοτώνονται τουλάχιστον 4 άτομα από πυροβολισμούς της αστυνομίας στη διάρκεια νέων αντικυβερνητικών διαδηλώσεων. (iefimerida)
*Στη Λιβύη συνεχίζονται οι σφοδρές συγκρούσεις στην πόλη Μισράτα με πληροφορίες να κάνουν λόγο για 17 νεκρούς. (AP μέσω ''Houston Chronicle'')

;Ατυχήματα και καταστροφές
*Η TEPCO, διαχειρίστρια εταιρεία του πυρηνικού σταθμού της Φουκοσίμα, προτείνει σχέδιο για αποκατάσταση του σταθμού της Φουκουσίμα. VOA NEWS, Ναυτεμπορική 
*Σε τουλάχιστον 40 ανέρχεται ο αριθμός των θυμάτων από τις καταιγίδες που έπληξαν τις νότιες πολιτείες των ΗΠΑ. (CNN)

;Αθλητισμός
*Ο Λιούις Χάμιλτον με McLaren κερδίζει το Γκραν Πρι της Φόρμουλα Ένα στην Κίνα. (Super Sport)
*Ο Εμάνιουελ Μουτάι κερδίζει τον Μαραθώνιο του Λονδίνου, πετυχαίνοντας νέο ρεκόρ μαραθωνίου. (BBC)

## 18 Απριλίου
;Ένοπλες συγκρούσεις και επιθέσεις
*Δυνάμεις πιστές στον Λίβυο ηγέτη Μοαμάρ Καντάφι σκοτώνουν πάνω από 100 πολίτες σε επιθέσεις με ρουκέτες στα όρη Ναφούζα της Λιβύης. (Al Jazeera)
*Ταραχές στη Συρία το 2011:
** Σε νέες διαδηλώσεις στη Συρία σκοτώνονται 8 άτομα. (BBC)
**Στην πόλη Χομς έχουν πεθάνει 12 διαδηλωτές. (Haaretz)
** Σύμφωνα με πληροφορίες, σκοτώθηκε και 1 αξιωματικός, λόφω της απροθυμίας του να ανοίξει πυρ εναντίον των διαδηλωτών. (Haaretz)

;Καταστροφές
*Καταιγίδες πλήττουν την Γκουανγκντόνγκ, στα νότια της Κίνας, με απολογισμό τουλάχιστον 18 νεκρούς και 150 τραυματίες. (Xinhua)

;Διεθνείς σχέσεις
*Ανοίγει στο Ντουμπάι διάσκεψη για την αντιμετώπιση της πειρατείας. (Al Jazeera)
*Το Ισραήλ γίνεται μέλος του πυρηνικού αντιδραστήρα CERN. (Physorg)

;Πολιτική
*Συλλαμβάνεται ο ηγέτης της αντιπολίτευσης στην Ουγκάντα, Κίτσα Μπεσίγκγιε κατά τη διάρκεια διαδήλωσης στην πρωτεύουσα Καμπάλα. (Reuters) 
*Υπερψηφίζεται, παρά τις αντιδράσεις από την αντιπολίτευση, το νέο Σύνταγμα στην Ουγγαρία με 262 ψήφους υπέρ, 44 κατά και 1 απόντα. (Ελευθεροτυπία)
*Νέος πρωθυπουργός στην Μπουρκίνα Φάσο διορίζεται από τον πρόεδρο Μπλεζ Κομπαορέ ο Λικ Αντόλφ Τιαό. (Herald Sun) 

## 19 Απριλίου
;Ένοπλες συγκρούσεις και επιθέσεις
*Ταραχές στη Συρία το 2011:
**Χιλιάδες αντικυβερνητικοί διαδηλωτές καταλαμβάνουν και αρχίζουν καθιστική διαμαρτυρία στην πλατεία Σάα στην πόλη Χομς. (BBC)
**Ο πρόεδρος Άσαντ αίρει την κατάσταση εκτάκτου ανάγκης στη χώρα έπειτα από 48 χρόνια. (AlJazeera)

;Πολιτική
*Διαλύεται το Κοινοβούλιο της Σιγκαπούρης για τις γενικές εκλογές, οι οποίες θα διεξαχθούν στις 7 Μαΐου 2011. (Channel News Asia) 
*Ο Φιντέλ Κάστρο παραιτείται από το Κομμουνιστικό Κόμμα της Κούβας. (Euronews.net) 

## 20 Απριλίου
;Ένοπλες συγκρούσεις και επιθέσεις
*Εξέγερση στη Λιβύη το 2011:
**Ένας δημοσιογράφος χάνει τη ζωή του και άλλοι 4 τραυματίζονται στη Μισράτα. (CBC)
**Η Γαλλία και η Ιταλία πρόκειται να στείλουν στρατιωτικούς για την εκπαίδευση των ανταρτών στη Λιβύη. (IBN Live)
*Συρία:
**Συνεχίζονται οι διαδηλώσεις στη Συρία παρά την άρση του στρατιωτικού νόμου. (Al Jazeera)
**Συλλαμβάνεται ο πολιτικός της αντιπολίτευσης Μαχμούτ Ισά. (''Times of India'')
*Υεμένη:
**Το Συμβούλιο Ασφαλείας των Ηνωμένων Εθνών αποτυγχάνει να συμφωνήσει στην έκδοση δημόσιας δήλωσης κατά την πρώτη του συνεδρίαση με θέμα την κρίση στην Υεμένη, καθώς συνεχίζονται οι βίαιες συγκρούσεις. (BBC)

;Πολιτική και εκλογές
*Στη Νιγηρία, νικητής των προεδρικών εκλογών της 16ης Απριλίου κηρύσσεται επίσημα ο πρόεδρος Γκούντλακ Τζόναθαν. (This Day Live)

## 21 Απριλίου

;Πολιτική
*Νοθεία στις πρόσφατες εκλογές που διενεργήθηκαν στη Νιγηρία καταγγέλλει ο Μουχαμάντου Μπουχάρι. Στο μεταξύ, ξέσπασαν ταραχές στα βόρεια της χώρας. Πρώτο Θέμα, Καθημερινή
*Ο Αμερικανός Ρεπουμπλικανός γερουσιαστής της Νεβάδα Τζον Ενσάιν ανακοινώνει την παραίτησή του (σε ισχύ από τις 3 Μαΐου) εξαιτίας της εμπλοκής του σε σκάνδαλο, αναφορικά με τις καταγγελίες ότι είχε ερωτικές σχέσεις με τη σύζυγο ενός μέλους του επιτελείου του. (Bloomberg)

;Ένοπλες συγκρούσεις
*Δύο φωτορεπόρτερ σκοτώθηκαν χθες κατά τη διάρκεια μάχης στη Μισράτα (ή Μιζουράτα). Είναι οι Τιμ Χεδέρινγκτον και Κρις Χονδρός. Φωνή της Αμερικής
**Σε νοσοκομεία της Αθήνας βρίσκονται Λίβυοι τραυματίες. Τα Νέα, Ημερησία
*Απορρίπτεται από τον πρόεδρο Αλί Αμπντουλάχ Σαλέχ σχέδιο για τρίμηνη διαδικασία μεταβίβασης της εξουσίας στην Υεμένη. Ελευθεροτυπία, Καθημερινή
*Οι ΗΠΑ στέλνουν στη Λιβύη μη επανδρωμένα αεροσκάφη. Φωνή της Αμερικής

;Περιβάλλον
*Μήνυση καταθέτει η BP εναντίον τρίτης εταιρείας για τη διαρροή πετρελαίου στον Κόλπο του Μεξικού. Φωνή της Αμερικής

## 22 Απριλίου

;Οικονομία
*Η Ιαπωνία ανακοινώνει προϋπολογισμό εκτάκτου ανάγκης ύψους 4 τρισ. γιεν. Ελευθεροτυπία, capital.gr

;Πολιτική και συγκρούσεις
*Στη Συρία, τουλάχιστον 88 άνθρωποι σκοτώνονται από τα πυρά των αστυνομικών δυνάμεων κατά τη διάρκεια αντικυβερνητικών διαδηλώσεων της "Μεγάλης Παρασκευής". Έθνος, capital.gr
*Παρατείνεται η κράτηση του πρώην προέδρου της Αιγύπτου Χόσνι Μουμπάρακ για άλλες 15 ημέρες.(''The Times of India'') (Al Jazeera)

;Έγκλημα και νόμος
*Για μία ώρα φυλακίζεται ο πάστορας Τέρι Τζόουνς Έθνος, newsbeast.gr

;Πολιτισμός
*Ο Πάπας Βενέδικτος ΙΣΤ΄ γίνεται ο πρώτος Ποντίφικας που λαμβάνει μέρος σε τηλεοπτικό γύρο με ερωταποκρίσεις, σε μαγνητοσκοπημένο πρόγραμμα για την ιταλική τηλεόραση. (BBC) (''The Guardian'')

## 23 Απριλίου

;Υγεία
*Η TEPCO ανακοινώνει ότι θα καθαρίσει το ραδιενεργό νερό στον πυρηνικό σταθμό της Φουκοσίμα. Πρώτο Θέμα, Καθημερινή

;Ένοπλες συγκρούσεις
*Ο Αλί Αμπντουλάχ Σαλέχ συμφωνεί να παραδώσει την εξουσία στον Αντιπρόεδρό του. Ελευθεροτυπία, Τα Νέα
*Κατά τις κηδείες των θυμάτων από τη χθεσινή διαδήλωση, χάνουν τη ζωή τους άλλα 12 άτομα. Στο μεταξύ, Σύροι αξιωματικοί υποβάλλουν τις παραιτήσεις τους και τα Ηνωμένα Έθνη καταδικάζουν τα γεγονότα. Καθημερινή, Ναυτεμπορική 

## 24 Απριλίου
;Ένοπλες συγκρούσεις
*Σε 500 ανέρχεται ο αριθμός των νεκρών από τις ταραχές στη Νιγηρία. (BBC) (Al Jazeera)
*Χιλιάδες διαδηλωτές στην Τύνιδα ζητούν να απαγγελθούν κατηγορίες εναντίον του Μπεν Αλί και να παραιτηθεί η προσωρινή κυβέρνηση της Τυνησίας. (Press TV)
*Στη Συρία πραγματοποιούνται επιδρομές από τις δυνάμεις ασφαλείας σε βάρος φιλοδημοκρατικών διαδηλωτών, με απολογισμό 4 νεκρούς. (Φωνή της Αμερικής) 

;Πολιτική
*Ανατρέπεται με πρόταση δυσπιστίας στο Κοινοβούλιο ο πρωθυπουργός του Βανουάτου Σάτο Κίλμαν. Νέος πρωθυπουργός γίνεται ο Σερζ Βοχόρ. (Australian Network News)
 
;Έγκλημα και νόμος
*Αεροπειρατής επιχειρεί να αλλάξει πορεία αεροπλάνου, το οποίο κατευθυνόταν από το Παρίσι στη Ρώμη, και να το οδηγήσει στη Λιβύη. Έθνος, (Ναυτεμπορική) 

## 25 Απριλίου
;Ένοπλες συγκρούσεις
*Η αντιπολίτευση στην Υεμένη ανακοινώνει ότι θα συμμετάσχει σε κυβέρνηση εθνικής ενότητας. (Φωνή της Αμερικής)
*Η Ιταλία αποφασίζει τη συμμετοχή της αεροπορίας της στις συγκρούσεις στη Λιβύη. (Reuters) , (Καθημερινή)

;Πολιτική και εκλογές
*Οι αρχές στην Αϊτή καθυστερούν να ανακοινώσουν τα αποτελέσματα από τον δεύτερο γύρο των βουλευτικών εκλογών, ο οποίος διενεργήθηκε τον περασμένο μήνα, εξαιτίας ανησυχιών αναφορικά με τη διαφάνεια. (BBC News)
*Στις κάλπες προσέρχονται οι πολίτες στο Τσαντ για τις προεδρικές εκλογές, στις οποίες δεν λαμβάνουν μέρος σε ένδειξη διαμαρτυρίας πολλοί υποψήφιοι της αντιπολίτευσης. Ο πρόεδρος Ιντρίς Ντεμπί κερδίζει ξανά τις εκλογές με ποσοστό 88,6%. (Al Jazeera)

## 26 Απριλίου
;Εξεγέρσεις σε μεσανατολικές και βορειοαφρικανικές χώρες:
**Συρία:
***Η οργάνωση για τα ανθρώπινα δικαιώματα Sawasiah κατηγορεί την κυβέρνηση για τη σύλληψη 500 διαδηλωτών από τότε που ξεκίνησε ο διωγμός εναντίον τους. (Reuters μέσω Yahoo! News)
**Μαυριτανία: Εκατοντάδες αντικυβερνητικοί διαδηλωτές πραγματοποιούν κινητοποιήσεις σε μία "ημέρα οργής" και σημειώνονται αθρόες συλλήψεις, ενώ η αστυνομία κάνει χρήση δακρυγόνων και η αντιπολίτευση παρεμποδίζεται από το να λάβει μέρος στις πορείες. (BBC)

;Τραγωδίες
*Ο πρόεδρος Χουάν Μανουέλ Σάντος ζητά την εθνική ενότητα, καθώς 91 άνθρωποι έχουν πεθάνει από τις πλημμύρες στην Κολομβία. (CNN)

;Διεθνείς σχέσεις
*Καταστρέφεται το άγαλμα που ήταν αφιερωμένο στην αρμενο-τουρκική συμφιλίωση και βρισκόταν στο Καρς της Τουρκίας, στα σύνορα με την Αρμενία. (BBC)

;Πολιτική
*Συμπληρώνεται 1 χρόνος ακυβερνησίας στο Βέλγιο. (BBC) (''China Daily'') (News24) 

;Οικονομία
*Τερματίζονται οι φοροαπαλλαγές προς εταιρείες πετρελαίου με απόφαση του Αμερικανού προέδρου Μπαράκ Ομπάμα. (Φωνή της Αμερικής)
*Ανακοινώνεται ότι το έλλειμμα του κρατικού προϋπολογισμού στην Ελλάδα για το έτος 2010 είναι το 10,5% του ΑΕΠ, ποσοστό αισθητά μεγαλύτερο από τις προσδοκίες της κυβέρνησης. (''Wall Street Journal'')

## 27 Απριλίου

;Οικονομία
*Η Standard & Poor's υποβαθμίζει τις πιστωτικές προοπτικές της Ιαπωνίας σε αρνητικές. (CNN), (Το Βήμα)

;Ένοπλες συγκρούσεις
*Στην Υεμένη σκοτώνονται 13 άνθρωποι από τις δυνάμεις ασφαλείας και περισσότεροι από 100 ακόμη τραυματίζονται στην πόλη Σαναά και αλλού, καθώς συνεχίζονται οι διαδηλώσεις εναντίον του καθεστώτος του Σαλέχ. (Φωνή της Αμερικής) 
*Στρατεύματα από την Ταϊλάνδη και την Καμπότζη ανταλλάσσουν πυρά για 6η συνεχή ημέρα, με απολογισμό ως σήμερα 14 νεκρούς κατά τη σύρραξη. (BBC)

;Τραγωδίες
*Πανίσχυρες καταιγίδες πλήττουν τις πολιτείες των ΗΠΑ, με απολογισμό δεκάδες νεκρούς. (Φωνή της Αμερικής) 
**Τουλάχιστον 54 άνθρωποι πέθαναν κατά τις καταιγίδες στην Αλαμπάμα (40 νεκροί), στο Μισισίπι (5 νεκροί) και στο Άρκανσας (1 νεκρός). (''Montgomery News'')

;Διεθνείς σχέσεις
*Οι αντίπαλες παλαιστινιακές παρατάξεις Χαμάς και Φατάχ υπογράφουν συμφωνία ενότητας και ζητούν τη θέσπιση μιας ενιαίας κυβέρνησης στη Λωρίδα της Γάζας και στις υπό τη διοίκηση της Παλαιστινιακής Αρχής περιοχές της Δυτικής Όχθης, διεξαγωγή προεδρικών και βουλευτικών εκλογών μέσα σε 1 έτος και την απελευθέρωση των κρατουμένων. (Ynetnews), (Palestine News Network)

;Πολιτική και εκλογές
*Ο Λομπσάνγκ Σανγκάι εκλέγεται πρωθυπουργός της Κεντρικής Διοίκησης του Θιβέτ, σε αντικατάσταση του Λομπσάνγκ Τενζίν. (AP)
* Σε απάντηση των επικριτών του, ο Μπαράκ Ομπάμα δημοσιοποιεί το πιστοποιητικό γέννησής του, στο οποίο επιβεβαιώνεται ότι ο Αμερικανός πρόεδρος γεννήθηκε στη Χαβάη. (Fox News)

;Τεχνολογία
*Το δίκτυο της Sony, PlayStation Network, παραμένει εκτός λειτουργίας, έπειτα από την παραβίαση των κωδικών διεθνώς και την υποκλοπή προσωπικών δεδομένων από 77 εκατομμύρια χρήστες ανά τον κόσμο (πρόκειται για τη μεγαλύτερη μαζική παραβίαση δεδομένων στην ιστορία). (PlayStation Blog)

## 28 Απριλίου
;Πολιτική
*Ο στρατηγός Ντέιβιντ Πετρέους διορίζεται από τον πρόεδρο Μπαράκ Ομπάμα νέος διευθυντής της CIA, με τον Λίον Πανέτα (ως τώρα επικεφαλής της CIA) να αναλαμβάνει επικεφαλής του Πενταγώνου. (BBC)

;Ένοπλες συγκρούσεις και επιθέσεις
*Εμφύλιος πόλεμος στη Λιβύη το 2011: Σε αεροπορικό βομβαρδισμό του NATO σκοτώνονται τουλάχιστον 11 άτομα στην πόλη Μισράτα. Τα θύματα είναι αντικυβερνητικοί, που μάχονται για την ανατροπή του καθεστώτος του Καντάφι. (BBC)
**Η Τυνησία κατηγορεί τη Λιβύη για παραβίαση συνόρων. (capital.gr), (Euro2Day)
*Συγκρούσεις διαδηλωτών και ένοπλων δυνάμεων λαμβάνουν χώρα στην πόλη Άντεν. Σε μία άλλη εξέλιξη, σημειώνεται επίθεση της Αλ Κάιντα στην επαρχία Αμπιάν. (SigmaLive), (capital.gr)
*Περισσότερα από 200 μέλη του κυβερνώντος κόμματος Μπάαθ στη Συρία παραιτούνται με αφορμή την καταστολή των διαδηλωτών.
(''The Telegraph'')
*Τουλάχιστον 15 άτομα σκοτώνονται και άλλα 20 τραυματίζονται σε επίθεση με λεωφορείο σε καφετέρια στην πλατεία Τζεμάα ελ Φνά στο Μαρακές. (Al Jazeera)

## 29 Απριλίου

;Πολιτισμός
*Τελείται ο γάμος του πρίγκιπα Ουίλιαμ και της Κέιτ Μίντλτον (η οποία ονομάζεται πλέον Αικατερίνη, Δούκισσα του Κέμπριτζ) στο Αββαείο του Ουεστμίνστερ. Η αστυνομία πραγματοποιεί 18 συλλήψεις. (The Telegraph), Sky News, (Η Σημερινή)

;Ένοπλες συγκρούσεις
*Οι ΗΠΑ και η Ευρωπαϊκή Ένωση επιβάλλουν κυρώσεις κατά της Συρίας, επειδή συνεχίζει την αιματηρή καταστολή των αντικυβερνητικών διαδηλώσεων. capital.gr, (Σκάι) 
**Σε μία ακόμη "ημέρα οργής", χάνουν τη ζωή τους τουλάχιστον 62 άνθρωποι. (Al Jazeera)
*Διαδηλώσεις λαμβάνουν χώρα στην Τρίπολη της Λιβύης κατά του Καντάφι. (Καθημερινή), (capital.gr)
*Σε μία από τις μεγαλύτερες αντικυβερνητικές διαδηλώσεις στην Υεμένη, παίρνουν μέρος 100.000 άνθρωποι, οι οποίοι ζητούν την άμεση παραίτηση του προέδρου Σαλέχ. (Al Jazeera)
*Σε επεισόδια στην Ουγκάντα αναφορικά με την πρόσφατη σύλληψη του ηγέτη της αντιπολίτευσης, Μπεσίγκγιε, σκοτώνονται 2 άτομα στην Καμπάλα και δεκάδες άλλα τραυματίζονται. (Reuters) 

;Τραγωδίες
*Τουλάχιστον 43 άνθρωποι σκοτώνονται και άλλοι αγνοούνται όταν ένα μικρό λεωφορείο με άτομα που μετέβαιναν σε κηδεία έπεσε στον Νείλο από ένα φέρι μποτ. (BBC)

## 30 Απριλίου

;Ένοπλες συγκρούσεις
*Ο Μοαμάρ Καντάφι δηλώνει έτοιμος για διαπραγματεύσεις κατά την ομιλία του στην κρατική τηλεόραση. (Ναυτεμπορική) 
**Έπειτα από βομβαρδισμό στην Τρίπολη σκοτώθηκαν ο νεότερος γιος και τρία εγγόνια του Καντάφι. (Έθνος)
*Σύροι διαδηλωτές κατηγορούν το Αλ Τζαζίρα για λάθος κάλυψη των γεγονότων στη Συρία. (newsbeast.gr)

;Τραγωδίες
*Οι πρόσφατες καταιγίδες στις ΗΠΑ γίνονται οι δεύτερες σε θύματα στην αμερικανική ιστορία, με απολογισμό περισσότερους από 340 νεκρούς. Σε 7 πολιτείες έχει κηρυχθεί κατάσταση εκτάκτου ανάγκης. (CNN)

;Αθλητισμός
*Η Γαλλική Ποδοσφαιρική Ομοσπονδία θέτει σε διαθεσιμότητα τον τεχνικό διευθυντή Φρανσουά Μπλακάρ στον απόηχο του σκανδάλου για ρατσισμό στους κόλπους του γαλλικού ποδοσφαίρου, με στόχο μαύρους και Άραβες. (BBC News)

04